**A 6. sorszámú Asztalos megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 34 543 02

1.2. Szakképesítés megnevezése: Asztalos

1.3. Iskolai rendszerű szakképzésben a szakképzési évfolyamok száma: 3

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében a Faipar szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: nappali rendszerű oktatás vagy a nappali oktatás munkarendje szerint szervezett felnőttoktatás esetén kötelező

2.9 Az iskolai rendszerű képzésben az összefüggő szakmai gyakorlat időtartama: 3 évfolyamos képzés esetén a 9. évfolyamot követően 140 óra, a 10. évfolyamot követően 140 óra; 2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 7223 | Bútorasztalos | Általános asztalos |
| 3.1.3. | Beépített bútor helyszíni szerelője |
| 3.1.4. | Beépítettbútor-készítő |
| 3.1.5. | Bútorgyártó |
| 3.1.6. | Bútorjavító |
| 3.1.7. | Díszlet-asztalos |
| 3.1.8. | Egyedibútor-készítő |
| 3.1.9. | 7514 | Épületasztalos | Ablakgyártó |
| 3.1.10. | Ablakkeret-készítő |
| 3.1.11. | Ablakszerelő |
| 3.1.12. | Ajtótokkészítő |
| 3.1.13. | Épületasztalos |
| 3.1.14. | Épület-karbantartó asztalos |
| 3.1.15. | Faburkolat-felrakó |
| 3.1.16. | Nyílászáró beépítő |
| 3.1.17. | Nyílászáró gyártó asztalos |
| 3.1.18. | Parkettakészítő |

3.2. A szakképesítés munkaterületének rövid leírása:

Az asztalos fő feladatköre a faipari termékek készítése, szerelése, karbantartása, javítása és felújítása. Különböző rendeltetésű és szerkezetű bútorok, nyílászárók és belsőépítészeti munkák elkészítését végzi. Tevékenységi köre a termék előállításához szükséges eszközök és anyagok beszerzésén át a gyártási műveletek, kapcsolódó adminisztrációk, valamint a befejező feladatok elvégzéséig terjed.

A szakképesítéssel rendelkező képes:

- betartani a munkavédelmi előírásokat

- gépeket, szerszámokat ellenőrizni, beállítani

- helyszíni felmérést végezni

- faipari alapszerkezeteket készíteni

- asztalosipari alapszerkezeteket szerelni

- helyszíni szerelést végezni

- korpuszbútorokat, tároló bútorokat gyártani

- asztalokat gyártani

- ülőbútorokat készíteni

- fekvőbútorokat készíteni

- kiegészítő bútorokat gyártani

- irodai bútorokat gyártani

- beépített bútorokat készíteni

- ajtókat és ablakokat készíteni

- lépcsők és korlátok készítését végezni

- egyéb asztalosipari termékeket gyártani

- épületasztalosipari szerkezeteket elhelyezni és rögzíteni

- épületasztalosipari szerelvényeket, vasalatokat felszerelni, beállítani

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 21 543 02 | Faipari gépkezelő | részszakképesítés |
| 3.3.4. | 31 543 01 | Famegmunkáló | részszakképesítés |
| 3.3.5. | 21 543 01 | Asztalosipari szerelő | részszakképesítés |
| 3.3.6. | 35 543 01 | Műbútorasztalos | szakképesítés-ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10224-12 | Alapvető tömörfa megmunkálás |
| 4.4. | 10225-12 | Asztalosipari szerelés |
| 4.5. | 10226-12 | Asztalosipari termékek gyártása |
| 4.6. | 10227-12 | Biztonságos munkavégzés |
| 4.7. | 10228-12 | Gépkezelés |
| 4.8. | 10229-12 | Gyártáselőkészítés feladatok |
| 4.9. | 11497-12 | Foglalkoztatás I |
| 4.10. | 11499-12 | Foglalkoztatás II |
| 4.11. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5. 2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Vizsgaremek elkészítése.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10224-12 | Alapvető tömörfa megmunkálás | gyakorlati |
| 5.2.4. | 10225-12 | Asztalosipari szerelés | gyakorlati |
| 5.2.5. | 10226-12 | Asztalosipari termékek gyártása | gyakorlati, írásbeli |
| 5.2.6. | 10227-12 | Biztonságos munkavégzés | írásbeli |
| 5.2.7. | 10228-12 | Gépkezelés | gyakorlati |
| 5.2.8. | 10229-12 | Gyártáselőkészítés feladatok | írásbeli |
| 5.2.9. | 11497-12 | Foglalkoztatás I | írásbeli |
| 5.2.10. | 11499-12 | Foglalkoztatás II | írásbeli |
| 5.2.11. | 11500-12 | Munkahelyi egészség és biztonság | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Vizsgaremek készítése

A vizsgafeladat ismertetése: A vizsgázónak az általa választott és a vizsgát szervező intézmény által  
 jóváhagyott bútor- vagy épületasztalos-ipari terméket kell készítenie a műszaki dokumentációjával együtt.

A vizsgafeladat időtartama: 0 perc

A vizsgafeladat értékelési súlyaránya a gyakorlati vizsgatevékenységen belül: 25 %

B) A vizsgafeladat megnevezése: Gépkezelési feladat

A vizsgafeladat ismertetése: Gép és szerszám kiválasztása, működtetése, meghatározott alkatrész gépi  
 megmunkálása

A vizsgafeladat időtartama: 30 perc

A vizsgafeladat értékelési súlyaránya a gyakorlati vizsgatevékenységen belül: 17 %

C) A vizsgafeladat megnevezése: Famegmunkálási feladat

A vizsgafeladat ismertetése: Műszaki rajz és műszaki leírás alapján faipari termék készítése kézi és gépi  
 technológia alkalmazásával

A vizsgafeladat időtartama: 180 perc

A vizsgafeladat értékelési súlyaránya a gyakorlati vizsgatevékenységen belül: 33 %

D) A vizsgafeladat megnevezése: Asztalosipari szerelési feladat

A vizsgafeladat ismertetése: Alkatrészek összeállítása, asztalos szerkezet összeállítása, vasalatok,  
 szerelvények felszerelése

A vizsgafeladat időtartama: 90 perc

A vizsgafeladat értékelési súlyaránya a gyakorlati vizsgatevékenységen belül: 25 %

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: Szerkezettan-szakrajz, technológia, anyagismeret

A vizsgafeladat ismertetése: Faipari szakrajz és asztalosipari szerkezeti rajz készítése, kézi és gépi  
 technológiák, szakmai számítás, faanyagismeret, ragasztás-, felületkezelés anyagai, technológiái

A vizsgafeladat időtartama: 180 perc

A vizsgafeladat értékelési súlyaránya: 25%

5.3.3. Szóbeli vizsgatevékenység

A vizsgafeladat megnevezése: Munkavédelmi és technológiai ismeretek

A vizsgafeladat ismertetése: A szóbeli vizsgatevékenység központilag összeállított vizsgakérdései a 4.  
 Szakmai követelmények fejezetben szereplő szakmai követelménymodulok témaköreinek mindegyikét  
 tartalmazza

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 15 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A vizsgaremekre vonatkozó előírások:

A vizsgaremek és annak dokumentációjának elkészítése és beadása, nappali rendszerű képzés esetén legkésőbb az utolsó tanítási napon, felnőttképzés esetén a vizsgára jelentkezéskor történik.

A vizsgaremeket a vizsgabizottság csak kész állapotban tudja értékelni.

Műszaki dokumentációra vonatkozó előírások:

A műszaki dokumentációnak tartalmazni kell a vizsgaremekhez tartozó műszaki rajzokat, szabásjegyzéket, anyagnormát, műszaki leírást, gyártási folyamatábrát, általános technológiai leírást, és árkalkulációt.

A szakképesítéssel kapcsolatos előírások az állami szakképzési és felnőttképzési szerv http://www.munka.hu/  
című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Asztalosipari kéziszerszámok |
| 6.3. | Asztalosipari kézi kisgépek |
| 6.4. | Asztalosipari telepített megmunkálógépek |
| 6.5. | Mérőeszközök |
| 6.6. | Számítógép |
| 6.7. | Szoftver |
| 6.8. | Faipari CNC megmunkálógépek |
| 6.9. | Szerelőszerszámok |

**7. EGYEBEK**